Kui vaadata Narva-Jõesuu arengut viimase 4 aasta jooksul,  siis tekivad kahetised tunded. Ühest küljest teevad kohalikud juhid kõik selleks, et piirkond areneks. Teisalt aga on nii mõnedki kinnisvaraomanikud ise piirkonna arengu piduriks. Kusjuures seda ei saa isegi ainult kinnisvaraomanikele süüks panna, sest paljuski on lihtsalt puudunud vastav kompetents ning ootused kinnisvaraturu osas on valed olnud. Omanikega vesteldes on tihti kuulda, et "aga me kuulsime, et keegi siinkandis olla müünud sellise-ja-teistsuguse hinnaga" ning sellelt pinnalt on ka arendusplaanid  tehtud.